open-index/open-wikipedia-markdown huggingface dataset:
Kristofers Rācenājs

**Kristofers Rācenājs** (dzimis ) ir Latvijas šosejas un kalnu riteņbraucējs. Karjeras laikā pārstāvējis komandas *[[Rietumu Banka-Rīga]]* un *[[Alpha Baltic-Unitymarathons.com]]*.

Startējis gan šosejas, gan kalnu riteņbraukšanas sacensībās. 2010. gada SEB MTB maratona sezonas kopvērtējumā izcīnījis otro vietu. 2011. gadā bijis trešais Latvijas čempionātā grupas braucienā. 2008. un 2013. gada Latvijas čempions kalnu riteņbraukšanas XCO disciplīnā, bijis iekļauts *DPA Cycling team* sākotnējā sastāvā ar mērķi izcīnīt vietu Latvijai 2016. gada Olimpiskajās spēlēs kalnu riteņbraukšanā.

Mācījies Liepājas 5. vidusskolā, Natālijas Draudziņas ģimnāzijā, Murjāņu sporta ģimnāzijā. Dziedātāja Laimja Rācenāja dēls.

## Atsauces

## Ārējās saites
Fricis Englunds

**Fricis Englunds** (;  — ) bija Zviedrijas šahists.

## Biogrāfija
Jau jaunībā kļuvis par Stokholmas šaha kluba biedru. Piedalījies Skandināvijas šaha turnīros, labākos rezultātus sasniedzis ap 1906. gadu. Bijis pazīstams arī kā šaha problēmists. Vadījis šaha problēmu nodaļu izdevumā *Tidskrift för Schack*. 1927. gada kļuvis par Zviedrijas šaha federācijas goda biedru.

Englunda vārdā ir nosaukta šaha atklātne - Englunda gambīts: 1. d4 e5. Lai gan gambīta ideju atklāja citi, arī latviešu šaha meistars Kārļa Bētiņa 1930. gadā vācu žurnālā *[[Deutsche Schachzeitung]]* bija publicējis analītisku darbu *Königsbauer gegen Damenbauer* ("Karaļa bandinieks pret dāmas bandinieku"), tomēr 1932. gada nogalē Englunds organizēja Stokholmā pirmo šī gambīta tematisko turnīru, kurā uzvarēja zviedru šahists Gēsta Štolcs. Kad 1933. gada janvārī Englunds nomira, tad šaha žurnāli savos nekrologos pieminēja arī "Englunda gambīta turnīru". Tā atklātne ieguva savu nosaukumu šaha teorijā.

## Atsauces

## Ārējās saites
Mārtiņš Lācis

**Mārtiņš Lācis** (dzimis , miris ), īstajā vārdā **Jānis Sudrabs**, bija latviešu izcelsmes padomju revolucionārs un rakstnieks.

## Dzīvesgājums
Dzimis 1888. gadā Vecpiebalgas pagasta Ragaiņos kalpu Pidriķa un Katrīnes Sudrabu ģimenē. Pēc mācībām Vecpiebalgas draudzes skolā sāka strādāt par galdnieka mācekli. 1905. gada pavasarī viņš iestājās Latvijas Sociāldemokrātiskajā partijā un piedalījās 1905. gada revolūcijas notikumos. 1907. gadā viņš sāka lietot partijas segvārdu "Mārtiņš Lācis", bija skolotāja palīgs Krimuldas pagastskolā. 1908. gadā nokārtoja skolotāja eksāmenu un ieguva tautskolotāja tiesības, strādāja par skolotāju Lielstraupes draudzes skolā un Vecsalacas skolā. 1909. gadā publicēja satīriskus dzejoļus "Viesuļa kalendārā" un "Zvārguļa Zobgala kalendārā". 1910. gadā pārcēlās uz Rīgu, bija LSD Malienas un Vidienas organizācijas propagandists. No krievu valodas iztulkoja aprakstu "Kā dzīvoja un nomira Ļevs Tolstojs".

1911. gadā pārcēlās uz Ziemeļkaukāzu un Donas apgabalu, kur ar Mārtiņa Lāča pasi strādāja par mērnieka palīgu. 1913. gadā kļuva par Krievijas Sociāldemokrātiskās strādnieku partijas Tveras grupas Maskavā vadītāju, līdztekus bija A. Šaņavska Maskavas Tautas universitātes Vēstures un filozofijas kursa klausītājs. 

Pirmā pasaules kara laikā 1915. gada augustā viņu arestēja par pagrīdes tipogrāfijas organizēšanu un izsūtīja uz Irkutskas guberņu. No izsūtījuma vietas viņš aizbēga un pievienojās KSDSP Petrogradas komitejai. 1917. gadā viņš bija viens no Petrogradas Sarkanās gvardes organizatoriem, Oktobra revolūcijas laikā Viborgas rajona sacelšanās štāba loceklis, pēc tam Petrogradas kara revolucionārās komitejas loceklis. 1918. gada maijā kļuva par Viskrievijas Ārkārtējās komitejas (čekas) kolēģijas locekli, Kontrrevolūcijas apkarošanas nodaļas vadītāju, jūlijā vadīja kreiso eseru sacelšanās apspiešanu Maskavā un "Dzimtenes un brīvības glābšanas savienības" Jaroslavļas sacelšanās apspiešanu.

Krievijas pilsoņu kara laikā bija Austrumu frontes Ārkārtējās komisijas vadītājs, Kara tribunāla priekšsēdētājs, 1919. gadā kļuva par čekas slepenās daļas vadītāju, tad no 1919. līdz 1921. gadam vadīja Ukrainas Ārkārtējo komisiju. "Sarkanā terora" koncepcijas autors.

Vēlāk bija Krievijas PFSR Kalnrūpniecības pārvaldes Galvenās sāls rūpniecības komitejas priekšsēdētājs (1921–1923), Valsts lauksaimniecības uzņēmumu sindikāta priekšsēdētājs Zemkopības tautas komisariātā (1923–1928), VK(b)P Lauku nodaļas vadītāja vietnieks (1928–1930), Tālo Austrumu Zivrūpniecības uzņēmumu savienības "Daļriba" priekšsēdētājs (1930–1932), Maskavas G. Pļehanova Tautsaimniecības institūta direktors (1932–1937), rakstīja dzeju un stāstus par jaunceltnēm un darba pirmrindniekiem. Sarakstījis 12 lugas, galvenokārt revolucionāras hronikas un aģitlugas latviešu un krievu valodā.
Lielā terora laikā  Lāci apcietināja,  nogalināja un apraka Butovas poligonā. 1956. gadā reabilitēts.

## Apbalvojumi
Apbalvots ar Sarkanā Karoga ordeni un Darba Sarkanā Karoga ordeni.

## Atsauces

## Ārējās saites
* Biogrāfija
Kauja pie Kokneses

**Kauja pie Kokneses** var būt

* Kokneses nodedzināšana (1208) Livonijas krusta karu laikā
* Kokneses kauja (1601), Polijas-Zviedrijas kara (1600-1629) kauja, kas notika uz austrumiem no Kokneses pils 1601. gada 23. jūnijā
* Kokneses kauja (1621), kad pēc ilgstošām kaujām Kokneses pili ieņēma zviedru karaspēks
* Kokneses kauja (1656), kad 1656. gada 11.-13. augustā Krievijas cars Aleksejs Mihailovičs aplenca Kokneses cietoksni

## Skatīt arī
* Kokneses vēsture
Fils Andersons

**Filips Grānts Andersons** (; dzimis ) ir bijušais Austrālijas šosejas riteņbraucējs, kurš kļuva par pirmo ne Eiropas pārstāvi, kas valkājis *[[Tour de France]]* līdera dzelteno krekliņu.

## Izcelsme
Fils Andersons dzimis Londonā, bet jau bērnībā pārcēlies uz Melburnu Austrālijā. 1975. gadā viņš pabeidza Triniti ģimnāziju (*Trinity Grammar School*). Pirmais viņa pārstāvētais klubs bija *Hawthorn Cycling Club*, kurā startēja vēl viens nākamais profesionālis, Ellens Peipers. Peipers teica: "Fils gāja privātskolā un klubam pievienojās kopā ar savu draugu Pīteru Darbišīru. Mans labākais draugs bija Toms Sojers, kurš vēlāk bija treka sešu dienu sacensību braucējs Eiropā. Mēs bijām divi cietie rieksti, bet Fils un Pīters bija divi sabiedrības augšslāņa zēni".

## Atsauces

## Ārējās saites
Kārlis Hartlaubs

**Kārlis Hartlaubs** (; , Brēmerhāfene — , Brēmene) bija Vācijas šahists.

## Biogrāfija
Piedzimis advokāta ģimenē. 1882. gadā ģimene pārcēlusies uz Freiburgu, kur Hartlaubs mācījies vietējā universitātē. 1902. gadā ieguvis juridisko zinātņu doktora grādu. 1904. gadā iecelts par notāru.

Šahu iemācījies spēlēt piecpadsmit gadu vecumā. Jau no jaunības vairāk par praktisku spēli Hartlaubu aizrāvusi šaha kompozīcija. Pirmo savu uzdevumu viņš publicējis 1887. gadā. Vēlāk regulāri publicējies Vācijas presē. Bijis Freiburgas, Minhenes un Vīsbādenes šaha klubu biedrs. Savus labākos rezultātus šaha turnīros sasniedzis pirms Pirmā pasaules kara.

Bijis ļoti asa un uzbrūkoša stila šahists. Atstājis vairākas agresīvas idejas šaha atklātņu teorijā, no kurām pazīstamākais ir viņa vārdā nosauktais variants Englunda gambītā: 1. d4 e5 2. dxe5 d6.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista kompozīcijas vietnē "Chess Problem Database Server"
Pjērs Sentamāns

**Pjērs Sentamāns** (; , Lo un Garonna — , Alžīrija) bija Francijas šahists.

## Biogrāfija
Jaunībā strādājis par valsts ierēdni Parīzē. No 1819. līdz 1821. gadam bijis gubernatora sekretārs Franču Gviānā. Vēlāk pametis šo amatu un bijis gan žurnālists, gan aktieris, kā arī veiksmīgs Bordo vīna tirgotājs. 1848. gada Francijas revolūcijas laikā bijis Nacionālās gvardes kapteinis. Vēlāk atgriezies valsts darbā un no 1851. līdz 1852. gadam bijis Francijas konsuls Kalifornijā. 1861. gadā aizgājis pensijā un dzīves nogali pavadījis Franču Alžīrijā.

Bijis viens no sava laika labākajiem Francijas šahistiem un pazīstamās Parīzes šaha kafejnīcas *Café de la Régence* patstāvīgajiem apmeklētajiem. 1840. gadā pēc Laburdonē nāves ticis uzskatīts par Francijas spēcīgāko šahistu. No 1842. gada līdz 1847. gadam bijis šaha žurnāla *[[Le Palamède]]* redaktors. 1843. gadā nospēlējis divus mačus ar spēcīgāko Anglijas šahistu Hauardu Stauntonu. Pirmo maču Londonā Sentamānam izdevies minimāli uzvarēt ar 3½:2½, bet atbildes mačā Parīzē nācies piekāpties ar 8:13. Pēc šīs neveiksmes Sentamāns pamazām pārstājis piedalīties nopietnos turnīros. Vienīgi 1858. gadā nospēlējis neoficiālu maču ar amerikāņu šahistu Polu Morfiju, kurā cietis sakāvi ar 1:7, kā arī piekritis būt par Morfija sekundantu mačā pret Ādolfu Andersenu. Bijis pozicionāla stila šahists, bieži lietojis slēgtās atklātnes.

## Atsauces

## Ārējās saites
Oskars Valdmanis

**Krišjānis Ludvigs Oskars Valdmanis** ( — ) bija latviešu jurists un politiķis. Bijis Tautas padomes loceklis un Latvijas Satversmes sapulces deputāts, Latvijas Republikāņu partijas pārstāvis.

## Biogrāfija
Krišjānis Ludvigs Oskars Valdmanis piedzima  (pēc vecā stila — ) Elkšņu pagasta skrīvera Jāņa Valdmaņa un Annas dzimušas Biernans ģimenē. Ieguvis augstāko izglītību, bija zvērināts advokāts. 1920. gadā ievēlēts Latvijas Satversmes sapulcē, pārstāvēja Latvijas Republikāņu partiju. Līdz tam darbojies Tautas padomē.

1930. gadu sākumā Valdmanis bija viens no laikraksta «Rīga» izdevējiem. Pēc tam, kad laikraksta redakcija mēģināja izspiest naudu, lai nepublicētu kompromitējošu rakstu, apgabaltiesa piesprieda Valdmanim 5 mēnešu cietumsodu. Vēlāk tiesu palāta Valdmaņa sodu saīsināja līdz 4 mēnešiem cietumā, bet Latvijas Senāts Valdmani attaisnoja.

1941. gada jūnijā deportēts uz Krievijas PFSR. Nogādāts Usoļjes labošanas darbu nometnē, kur miris .

## Atsauces
Luters (nozīmju atdalīšana)

**Luters** var būt:

* Jānis Luters (Bobis) — latviešu sociāldemokrāts, profesionāls revolucionārs (1883—1938);
* Mārtiņš Luters (*Martin Luther*) — vācu garīdznieks, teologs, baznīcas reformu ideologs (1483—1546);
* Roberts Luters (*Robert Luther*) — vācu astronoms (1822—1900);
* Mārtins Luters Kings (*Martin Luther King*) — amerikāņu mācītājs, cilvēktiesību aktīvists (1929—1968);
* Tomass Luters (*Thomas Luther*) — vācu šaha lielmeistars (dzimis 1969.).
Pelhržimovas apriņķis

**Pelhržimovas apriņķis** () ir Čehijas Visočinas apgabala administratīvā iedalījuma vienība. Robežojas ar Visočinas apgabala Havlīčkūvbrodas, Jihlavas apriņķiem, Dienvidčehijas apgabala Jindršihūvhradecas un Tāboras apriņķiem, kā arī Vidusčehijas apgabala Benešovas apriņķi.
Jēkabnieki

**Jēkabnieki**, agrāk arī **Āboliņi**, **Jēkabmuiža**, **Jēkaupnieki**, ir ciems Jelgavas novada Svētes pagastā, pie Svētes upes, pie autoceļa V1075 (Jēkabnieki-Lejiņas). Apdzīvotā vieta veidojusies ap Jēkaba muižu (*Jakobshof*).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Baltais purvs (Launkalnes pagasts)

**Baltais purvs** ir zemais un pārejas purvs Smiltenes novada Launkalnes pagastā. Izvietojies pagasta austrumdaļā starp autoceļiem P27 un V253. 65,5 ha no purva teritorijas aizņem dzērvenāji, galvenokārt lielā dzērvene. Ciņainums ap 50%, ciņu augstums 10—20 cm. Notece ziemeļos uz Lipsu.

1977. gadā purvā izveidots dzērvenāju dabas liegums 163,2 ha platībā. 1999. gadā kopā ar ziemeļos esošo Apiņu purva dzērvenāju liegumu iekļauts Mežoles dabas liegumā kā stingrā režīma (dabas rezervāta) zona. Natura 2000 teritorija.

## Atsauces
Emīls Liepiņš

**Emīls Liepiņš** (dzimis  Dobelē) ir Latvijas šosejas riteņbraucējs. Pārstāv UCI ''ProTeam'' komandu **'.

== Karjera ==
Karjeras sākumā pārstāvējis Latvijas komandas ''[[Rietumu Banka-Rīga]]'' un ''[[Alpha Baltic-Unitymarathons.com]]''.

2017. gada jūlijā tika paziņots, ka Liepiņš līdz sezonas beigām pievienosies **' komandai kā stažieris.

2017. gada novembrī Liepiņš pievienojās UCI kontinentālajai komandai **'. Pēc sezonas komanda beidza pastāvēt un Liepiņš uz nākamo sezonu pievienojās **' komandai. 

### ''Trek-Segafredo''
2019. gada augusta beigās tika paziņots, ka Liepiņš pievienosies UCI Pasaules tūres komandai  **', kuru pārstāvēja cits Latvijas sportists [[Toms Skujiņš]].

Komanda iekļāva Liepiņu sastāvā dalībai [[2020. gada Vuelta a España|2020. gada ''Vuelta a España'']]. Savu pirmo lielo tūri Liepiņš noslēdza 124. vietā, atsevišķos posmos izcīnot 12. un 13. vietu.

2021. gada sākumā pārslimojis [[COVID-19]]. 2021. gada augustā komanda ar Liepiņu pagarināja līgumu vēl uz diviem gadiem.

2022. gadā Liepiņš pirmoreiz uzvarēja [[Latvijas čempionāts šosejas riteņbraukšanā grupas braucienā|Latvijas čempionātā grupas braucienā]].

2023. gada jūnijā Liepiņš uzvarēja Latvijas un arī Baltijas apvienotajā čempionātā, kas notika [[Alīta|Alītas]] apkaimē.

=== ''DSM–Firmenich'' ===
2023. gada novembrī par Līgumu ar Liepiņu paziņoja cita [[UCI Pasaules tūre]]s komanda **'. Martā Liepiņš izcīnīja trešo vietu ''Volta a Catalunya'' posmā. Jūnijā viņš trešo reizi pēc kārtas uzvarēja Latvijas čempionātā grupas braucienā. 

### ''Q36.5''
2024. gada septembrī ** komanda paziņoja par vienas sezonas līguma noslēgšanu ar Liepiņu. Maijā komanda iekļāva Liepiņu sastāvā startam 2025. gada ''Giro d'Italia''. Jūnijā Liepiņš uz gadu pagarināja līgumu ar komandu.

## Atsauces

## Ārējās saites

* 
*
Ivars Bičkovičs

**Ivars Bičkovičs** (dzimis  Aizkraukles rajona Pļaviņās) ir bijušais Latvijas Republikas Augstākās tiesas priekšsēdētājs.
Tiesnešu biedrības prezidents.

## Dzīvesgājums
Dzimis 1962. gadā.
Mācījās Kokneses vidusskolā, no 1980. līdz 1985. gadam studēja Latvijas Valsts universitātes Juridiskajā fakultātē, jurista specialitātē.

1983. gadā sāka strādāt par Aizkraukles rajona Agrorūpnieciskās apvienības vecāko juriskonsultu, 1985.—1987. gadā dienēja Padomju armijā. 1987. gadā kļuva par Aizkraukles rajona tautas tiesas tiesnesi.

Pēc Latvijas neatkarības atgūšanas bija Augstākās tiesas Krimināllietu tiesu palātas tiesnesis (1992—1996), Augstākās tiesas Krimināllietu tiesu palātas priekšsēdētājs (1996—2008). Latvijas Republikas Augstākās tiesas priekšsēdētājs (2008—2020).

## Atsauces
Cietais rieksts

**"Cietais rieksts"** () ir 1988. gada ASV spraiga sižeta filma, kuras režisors ir Džons Maktīrnans. Filmas sižets veidots pēc Roderika Torpa 1979. gada romāna *Nothing Lasts Forever*. Pirmā filma "Cietā rieksta" filmu ciklā.

Filma ir par Ņujorkas policistu Džonu Makleinu, kas Ziemassvētku vakarā debesskrāpī Losandželosā cenšas apturēt profesionālu noziedznieku grupu, kuru vada Hanss Grūbers un kas sagrābusi ķīlniekus, tai skaitā Makleina sievu Holliju. Galvenās lomas tajā attēlo Brūss Viliss, Elans Rikmens, Aleksandrs Godunovs un Bonija Bedelja.

Mūsdienās tiek uzskatīta par vienu no visu laiku labākajām spraiga sižeta filmām. Vairākos topos iekļauta kā viena no desmit labākajām Ziemassvētku filmām. Filmu nominēja Amerikas Kinoakadēmijas balvai četrās nominācijās.

## Atsauces

## Ārējās saites
Kristaps Nikolajs Radvils

**Kristaps Nikolajs Radvils**, saukts **Pērkons** arī **Kšištofs Radzivils** (, , , ); dzimis , miris ) bija Lietuvas dižkunigaitijas valstsvīrs un karavadonis no Radvilu dzimtas. Viļņas vaivads (no 1584), Lietuvas lielhetmanis (no 1589), sakāva zviedrus Kokneses kaujā (1601). Viens no kalvinistu līderiem Lietuvas lielkņazistē.

## Dzīvesgājums
Dzimis 1547. gadā Viļņā Nikolaja Radvila Rudā (1512-1584) un viņa sievas Katarīnas ģimenē. No 1564. gada kopā ar tēvu piedalījās Livonijas karā, 1572. gadā viņu ievēlēja par Lietuvas hetmani. 
1580. gadā viņš vadīja Veļikije Luku aplenkumu un piedalījās Pleskavas aplenkšanā (1581-1582).

Pēc Livonijas kara beigām kļuva par Viļņas vaivadu (1584), vēlāk par Lietuvas lielhetmani (1589). No 1586. līdz 1589. gadam Kristaps Nikolajs Radvils pie Kurzemes un Zemgales hercogistes robežas uzcēla Biržu pili, kas līdz 18. gadsimta sākumam kalpoja par Radvilu dzimtas rezidenci.
Komandēja Lietuvas karaspēku Polijas-Zviedrijas kara (1600-1629) laikā, uzvarēja zviedrus  Kokneses kaujā 1601. gada 23. jūnijā.

Miris 1603. gada 20. novembrī Lososnā (*Łosośna*) tagadējā Sokulkas apriņķī.

## Skat. arī
*Radvili

## Ārējās saites

*Kristaps Nikolajs Radvils ''Internetowy Polski Słownik Biograficzny''
Sems Smits

**Semjuels Frederiks "Sems" Smits** (; dzimis ) ir angļu dziedātājs, dziesmu autors.

Kļuva pazīstams 2012. gada oktobrī, kad piedalījās *[[Disclosure]]* grupas dziesmas *Latch* ierakstā. Nākamajā gadā piedalījās *[[Naughty Boy]]* dziesmas *[[La La La]]* ierakstā — šī dziesma ierindojās Apvienotās Karalistes singlu topa pirmajā vietā. 2013. gada decembrī tika nominēts *Brit Critics' Choice Award* balvai un iekļauts BBC *Sound of 2014* aptaujā — uzvarēja abos gadījumos.

2014. gada maijā izdeva debijas studijas albumu *[[In the Lonely Hour]]*. Panākumus guvušas arī citas albuma dziesmas: *Money on My Mind*, *[[Stay with Me]]*, *I'm Not the Only One*, *Like I Can*. 2014. gada decembrī tika nominēts *[[Grammy]]* balvai sešās nominācijās, uzvarēja četrās: kā labākajais jaunais mākslinieks, *In the Lonely Hour* tika atzīts par gada labāko popmūzikas albumu, *Stay with Me* — gada ierakstu un gada dziesmu. 2015. gada oktobrī izdotais dziesmas *Writing's on the Wall* singls Džeimsa Bonda filmai "007: SPEKTRS" kļuva par pirmo vadošo Bonda filmas dziesmu, kas sasniegusi pirmo vietu Apvienotās Karalistes singlu topā. Par šo dziesmu Smits (kopā ar Džimiju Neipsu) ieguva Amerikas Kinoakadēmijas balvu kategorijā "Labākā dziesma".

## Diskogrāfija
* *[[In the Lonely Hour]]* (2014)
* *[[The Thrill of It All]]* (2017)

## Atsauces

## Ārējās saites

*
Jonušs Radvils

**Jonušs Radvils** (, ),  arī **Janušs II Radzivils** (, , dzimis , miris ) bija Lietuvas dižkunigaitijas valstsvīrs un karavadonis no Radvilu dzimtas. Žemaitijas ģenerālstārasts (1646-1653), Viļņas vaivads (no 1653), Lietuvas lielhetmanis (no 1654). 
Lietuvas karaspēka pavēlnieks Otrā Ziemeļu kara laikā, Ķēdaiņos 1655. gada 18. augustā parakstīja Zviedrijas-Lietuvas līgumu, kas anulēja līdz tam pastāvošo Polijas un Lietuvas savienību. Atbalstīja 20. oktobrī Zviedrijas-Lietuvas kopvalsts izveides līgumu ar Kārli X Gustavu kā Lietuvas lielhercogu.
Viņam piederošā Senās Krievzemes hronika tiek dēvēta par "Radzivila hroniku".

## Dzīvesgājums
Dzimis 1612. gada 2. decembrī Papiles muižā netālu no Biržiem Lietuvas lielhetmaņa Kristapa Radvila (1585—1640) un viņa sievas Annas Kiškas ģimenē. Mācījās Sluckas kalvinistu ģimnāzijā, studēja Leipcigas, Altdorfas un Leidenes universitātēs. 1632. gadā kļuva par Polijas-Lietuvas sūtni Anglijā un Nīderlandē 1633. gadā atgriezās Lietuvā un piedalījās Smoļenskas karā pret Krievijas caristi (1632—1634). 
1637. gadā viņu ievēlēja par Varšavas Seima deputātu.

1646. gadā viņu ievēlēja par Lietuvas hetmani un Žemaitijas ģenerālstārastu. 1646. un 1651. gadā viņa vadītais Lietuvas karaspēks sakāva sacēlušos Ukrainas kazaku karaspēku, 1654. gadā viņu ievēlēja par Lietuvas lielhetmani.
Otrā Ziemeļu kara laikā vadīja Lietuvas karaspēka aizstāvēšanos pret Krievijas caristes iebrukumu (1654—1667), nesekmīgi aizstāvēja Viļņas pilsētu, pēc kuras krišanas 1655. gada 20. septembrī Ķēdaiņos noslēdza ūniju ar Zviedrijas karali Kārli X Gustavu. Tomēr vairums Lietuvas magnātu Pāvila Jāņa Sapehas vadībā atteicās viņu atbalstīt.
1655. gada novembrī Jonušs Radvils kopā ar savu brālēnu Boguslavu Radvilu atkāpās uz tagadējās Podlases vojevodistes teritoriju, kur nocietinājās Tikocinas pilī. 
Neskaidros apstākļos miris naktī no 30. uz 31. decembri.

## Ārējās saites
Henrijs Grobs

**Henrijs Grobs** (; , Turgavas kantons — , Cīrihe) bija Šveices šahists.

## Biogrāfija
20. gadsimta vidū bijis viens no spēcīgākajiem Šveices šahistiem. Divas reizes (1939, 1951) uzvarējis Šveices šaha čempionātos. Piedalījies arī spēcīgos starptautiskos šaha turnīros: 1932. gadā Bernē un 1934. gadā Cīrihē, kur gan nav guvis augstas vietas. Šveices izlases sastāvā 3 reizes (1927, 1935, 1952) piedalījies Pasaules šaha olimpiādēs, kā arī 1936. gada neoficiālajā šaha olimpiādē Minhenē. 1953. gadā palīdzējis Šveices komandai izcīnīt 3. vietu Klāras Benediktas kausa izcīņā. FIDE Grobam 1950. gadā kā vienam no pirmajiem piešķīra starptautiskā meistara (IM) nosaukumu. Bijis arī labs korespondencšahists. No 1946. gada līdz 1972. gadam kā laikraksta *Neue Zürcher Zeitung* redaktors nospēlējis ar saviem lasītājiem 3614 korespondencšaha partijas.

Devis nozīmīgu ieguldījumu šaha atklātņu teorijā. Viņa vārdā ir nosaukts Groba uzbrukums - savdabīga atklātne, kas sākās ar 1. g4. 1942. gadā Grobs šai atklātnei veltījis Cīrihē izdotu grāmatu *Angriff g2-g4*.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (neoficiālās Pasaules šaha olimpiādes)
Madagaskaras pingvīni

**"Madagaskaras pingvīni"** () ir ASV datoranimācijas seriāls, kura autori ir Toms Makgrots un Ēriks Darnels. To no  līdz  pārraidīja televīzijas kanālā *[[Nickelodeon]]*.

Seriāls ir par filmu sērijas "Madagaskara" tēliem — pingvīniem, lemuriem un šimpanzēm. Vēl seriālā nozīmīga loma ir ūdram, kas nav redzams filmu sērijā.

Seriāla pilotsēriju kopumā noskatījās 6,1 miljons skatītāju, kas bija jauns televīzijas kanāla rekords.

2014. gadā iznāca filma par "Madagaskaras pingvīni", kurā tēlus ieskaņojuši citi aktieri.

## Ārējās saites
*
Chrysolina hyperici

***Chrysolina hyperici*** ir lapgraužu dzimtas suga, kurā izšķir divas pasugas.

## Izplatīšanās
Nominatīvā pasuga (*C. hyperici hyperici*) ir izplatīta Eiropā, Ziemeļāfrikā, Rietumkaukāzā, Anatolijā, Centrālāzijā (Uzbekistāna) un Kazahstānā, ka arī introducēta un iedzīvojas Ziemeļamerikā, Austrālijā un Jaunzēlandē. *C. hyperici daghestanica* pasuga ir sastopama Austrumkaukāza un Irānā.

### Introdukcija
*Chrysolina hyperici* ir introducēta Ziemeļamerikā un Austrālijā 1930. gadā pēc asinszāļu bioloģiskās kontroles programmas, lai kontrolētu asinszāļu augšanas un izplatīšanas šajās teritorijās, un samazināt fitopatogēnas sēnītes *[[Colletotrichum gloeosporioides]]* izplatīšanos. Drīz pēc veiksmīgas introdukcijas Austrālijā, šī suga tiek introducēta Jaunzēlandē (1943. gadā), pēc tādas pašas programmas, lai mazināt šīs nezāles skaitli. Kāpuri, noēdot saknes, apstādina auga augšanu, kas noved līdz auga nāves. Noēdot ziedpumpurus, imago arī smagi kaitē augiem.

## Pieaugušo īpatņu apraksts
Pieaugušas vaboles (imago) ķermeņa garums ir 5 — 7 mm. Ķermenis no apakšdaļas ir zaļš ar metālisku spīdumu vai tumši zils. No augšas ķermenis ir zaļš ar bronzas nokrāsu ar tumši violetiem punktiem uz segspārniem; retāk augšdaļa ir tumši zila vai melna.

## Preimaginalo stadiju apraksts
Olas ir izstieptas un sarkanīgas.

Kāpuri ir resni un ar C veidīgu ķermeni. Ķermeņa nokrāsa ir pelēki rozīga. Šīs sugas kāpuri ir ļoti līdzīgas *[[Chrysolina quadrigemina]]* sugas kāpuriem.

## Attīstīšanās
Mātīte dēj simtiem olu uz asinszāļu lapām pa vienam vai nelielās grupās. Kāpuri parādās pēc 6 — 7 dienām. Parādoties jaunie kāpuri sāk baroties ar lapu pumpuriem. Dažreiz kāpuri var pilnīgi noēst auga lapas un pāriet uz blakus esoša. Pirms kūniņošanas ceturtās, pēdējas stadijas kāpuri norāpo uz augsni, kur vēlīnā pavasarī kūniņojas. Kūniņas stadijā attīstās vidēji 12 dienas.

Imago, kas tikko parādās no kūniņas, tie sāk baroties ar ziedpumpuriem. Barojas nākamo dažu nedēļu laikā. Pēc tām atgriežas uz augsni, kur tie iegrimst obligātā vasaras anabiozē. Rudenī, kad sākas lietus laiki, vaboles pamodās un uzsāk partnera meklēšanu. Pārošanas notiek sausajā laikā, kad nav lietu. Olu dēšana notiek arī sausajā laikā. Ziemot var visi, izņemot kūniņas.

## Ekoloģija
*Chrysolina hyperici* ir monofāga fitofāga suga, jo imago un kāpuri barojas tikai ar asinszāļu ģints pārstāvjiem, galvenokārt ar divšķautņu asinszāli, bet arī ar *[[Hypericum gramineum]]*, *[[Hypericum perfoliatum]]*. Imago barojas ar asinszāles ziedpumpuriem, bet kāpuri ar asinszāļu lapu pumpuriem un saknēm. Sastopama sausās un mitrās vidēs, neatzīst ēnainas, akmeņainas un atvērtas vides.

## Atsauces

## Ārējās saites
* *[http://www.gbif.org/species/1047392 Chrysolina hyperici (Forster, 1771)] *. GBIF.org
* *[https://web.archive.org/web/20111113095018/http://www.biol.uni.wroc.pl/cassidae/European%20Chrysomelidae/chrysolina%20hyperici.htm Chrysolina hyperici (Forster, 1771)]*. Wydział Nauk Biologicznych
Steyr 120 Super, Steyr 125 Super, Steyr 220

**Steyr 120 Super, Steyr 125 Super un Steyr 220** ir vidēja izmēra automobiļu sērija, būvēta Austrijas firmā Steyr-Daimler-Puch no 1935. līdz 1941. gadam. Virsbūve ar mērenām plūdlīnijām tika izstrādāta zem tehniskā direktora Karla Jenschkes (1899—1969) vadības un ražota Glaser-KAROSSERIE GmbH Drēzdenē. Dizains cieša mērā bija līdzīgs mazākiem Steyr 100.

## Steyr 120/125 Super
left|thumb|Steyr 120 Super kabriolets (1935)
120 sērijas automobiļi tika aprīkoti ar sešu cilindru vienrindas dzinēju (atšķirībā no četru cilindru Steyr 100) ar aizmugurējo riteņu piedziņu un četru pakāpju pārnesumkārbu. Priekšējā piekare izmantoja šķērsvirziena lokšņu atsperu balstiekārtu, savukārt aizmugurējā piekare izmantoja eliptiskās lokšņu atsperes. Uz četru durvju sedana modeļa aizmugurējās durvis bija atveramas uz aizmuguri (pazīstamas kā pašnāvnieku durvis), ļaujot atteikties no B-pīlāra. Līdz 1936 kopā tika saražots 1200 Steyr 120 Super.

1936 modeļa izmaiņas ietvēra plašāku riteņu bāzi un lielāku dzinēju, neskatoties uz to, ka jauda palika pie 50 zs (37 kW). Modelis tika pārdots kā Steyr 125 Super, galvenokārt Vācijā. Tas tika piedāvāts līdz 1937, un tikai 200 vienības tika uzbūvētas.

## Steyr 220
left|thumb|Steyr 220 sedans (1937)
1937. gadā automobilis tika aprīkots ar vēl lielāku dzinēju un nosaukts par Steyr 220. Tam bija pieejami četri virsbūvju tipi (piecu pasažieru limuzīns, piecu pasažieru kabriolets, un divas kabrioleta versijas ar Glaser virsbūvi) . Visi modeļi saņēma vienrindas sešu cilindru dzinēju ar četru pakāpju manuālo pārnesumkārbu. Cilindru diametrs tika palielināts līdz 73 mm (2,9 collas), kā rezultātā jauda palielinājās līdz 55 ZS (41 kW), un dzinēja apjoms līdz 2260 cm3 jeb 2,3 litriem. Ņemot vērā automobiļa salīdzinoši nelielu svaru un pastiprināto rāmi ar četru riteņu neatkarīgo piekari, tā dinamika un vadība ir bijusi ārkārtēja tajos gados. Šis populārs modelis palika ražošanā līdz 1941 ar 5900 uzbūvētām vienībām.

Otrā pasaules kara laikā šis modelis, jo īpaši kabrioleta versija, galvenokārt bija paredzēta nacistiskās Vācijas augsta ranga komandieriem un virsniekiem. Steyr 220, ar jaudīgāku 2,3 litru dzinēju, bijis auto, ko izmantoja izkļūšanai no Aušvices koncentrācijas nometnes 20 Jūnijā 1942 gadā. Automobilis piederēja nometnes komandantam Rūdolfam Hossam. Ieslodzītie: Kazimierz Piechowski, Stanisław Gustaw Jaster, Józef Lempart un Eugeniusz Bendera bija tērpušies SS uniformās izbrauca taisni pa nometnes galvenajiem vārtiem. Bēgļi nekad netika notverti.

## Bildes

File:Flickr - Hugo90 - Steyr.jpg|Steyr 125S (1935)
File:MHV Steyr 125 Super 1936.jpg|Steyr 125 Super Sport dīvvietīgs auto (1936)
File:Steyr 220 1938.jpg|Steyr 220 kabriolets (1938)
File:Steyr_220_1.jpg|Steyr 220
File:Steyr_220_2.jpg|Steyr 220
File:Steyr_220_3.jpg|Steyr 220
File:Steyr 220 Gläser Roadster (1939).jpg|Steyr 220 Gläser rodsters (1939)


## Atsauces

## Ārējās saites
* Further information about Steyr 120, Steyr 125 and Steyr 220
Ročs

**Ročs** var būt:

* Nikolass Ročs (*Nicolas Roche*; 1984) — Īrijas šosejas riteņbraucējs;
* Samjēls Ročs (*Samuel Roche*) — franču sporta vigrotājs, 1900. gada vasaras olimpisko spēļu dalībnieks;
* Stīvens Ročs (*Stephen Roche*; 1959) — Īrijas šosejas riteņbraucējs;
Kriss Roks

**Kristofers Džūliuss** "**Kriss**" **Roks III** (; dzimis ) ir amerikāņu aktieris, komiķis, balss aktieris un kinoproducents.

Sākumā darbojies kā komiķis stāvizrādēs, kā arī piedalījies nelielās kino lomās, plašāku atpazīstamību ieguva 20. gadsimta 90. gadu sākumā kā viens no šova *[[Saturday Night Live]]* dalībniekiem. Kļūstot populārāks, Roks pamazām sāka filmēties nozīmīgākās kino lomās un televīzijas šovos.

Vadījis Amerikas Kinoakadēmijas balvas pasniegšanas 77. un 88. ceremoniju.

## Atsauces

## Ārējās saites

*
Kortizols

thumb|250px|Kortizola struktūrformula
**Kortizols** ir steroīdu hormons, kas cilvēkam tiek ražots virsnieru garozas pavedienu zonā (*zona fasciculata*). Tas tiek izdalīts asinīs stresa situācijās, kā arī, ja ir zems glikozes līmenis asinīs. Kortizols paaugstina glikozes daudzumu asinīs, aktivējot glikoneoģenēzi, kā arī nomāc imūnsistēmu un kaulu veidošanos. Kortizola pussabrukšanas laiks asinīs ir 70–120 minūtes. Galvenokārt tas metabolizējas aknās. Tā metabolīti, piemēram, 17-hidroksikortikosteroīds, izdalās ar urīnu. Par **hidrokortizonu** sauc kortizolu, ko ievada, piemēram, virsnieru mazspējas gadījumā, kad trūkst dabīgā sava organisma kortizola.
Kad kortizols nokļūst asinsritē, tas iedarbojas uz dažādām ķermeņa daļām un procesiem, piemēram, saasina ķermeņa reakciju uz stresu un apdraudējumu, paaugstina organisma glikozes metabolismu, ietekmē asinsspiedienu un samazina iekaisumu. Kortizols nepieciešams arī "cīnies vai bēdz" reakcijai (*fight or flight response*), kas ir cilvēka veselīga un dabiska reakcija apdraudējuma situācijās.

## Atsauces

## Ārējās saites
Baltavots un Melnavots

**Baltavots un Melnavots** ir divi augšupplūdes avoti Kuldīgas novada Kurmāles pagastā. Izvietojušies pagasta ziemeļrietumos uz ziemeļiem no kādreizējā Alsungas—Kuldīgas dzelzceļa trases. Kopš 2001. gada aizsargājams ģeoloģisks piemineklis. Baltavots atgādina verdošu katlu aptuveni 2 m diametrā ar smilšainu pamatni, smilts tajā atrodas nepārtrauktā kustībā. No avota iztek strauts. 200 m uz ziemeļiem no Baltavota atrodas Melnavots, kura ūdens izplūst caur 0,5 m biezu kūdras slāni, kas tam piešķir raksturīgo krāsu. Aptuvenās Melnavota atrašanās koordinātas 56°59'05.0"N 21°53'42.1"E.

## Atsauces
Benjamins Blūmenfelds

**Benjamins Blūmenfelds** (; , Vilkavišķi — , Maskava) bija Krievijas un PSRS šahists.

## Biogrāfija
Pēc profesijas jurists, apguvis tiesību zinātnes Maskavas un Berlīnes universitātēs. Bijis pedagoģisko zinātņu kandidāts.

Pirms Pirmā pasaules kara dalījis 2.-3. vietu 4. Viskrievijas šaha turnīrā Sanktpēterburgā un ieguvis šaha meistara nosaukumu. 1920. gadā pirmajā PSRS šaha čempionātā ierindojies 8. vietā. Vēlākajos gados uzrādījis labus rezultātus Maskavas šaha sacensībās. 1925. gada Maskavas šaha čempionātā dalījis 2.-3. vietu, bet divos šaha meistaru turnīros (1930, 1934) dalījis 3.-5. vietu.

Viens no pirmajiem, kurš sāka padziļināti pētīt šaha spēles psiholoģiskos aspektus. Piedāvāja oriģinālus variantus šahista domāšanas izpētei: patērētā laika fiksēšanu katram izdarītajam gājienam, savu pārdomu pierakstīšanai šaha spēles laikā.

Devis arī nozīmīgu ieguldījumu šaha atklātņu teorijā. Viņa vārdā ir nosaukts Blūmenfelda gambīts: 1. d4 Zf6 2. c4 e6 3. Zf3 c5 4. d5 b5.

## Atsauces

## Ārējās saites
Blūmenfelds

**Blūmenfelds** (, no *Blümen* — 'ziedi', puķes un *Feld* — 'lauks'; sieviešu dzimtē Blūmenfelda) ir vācu cilmes uzvārds. Cilvēki ar šo uzvārdu:

* Benjamins Blūmenfelds (*Бениамин Блюменфельд*; 1884—1947) — Krievijas un PSRS šahists;
* Rūdolfs Blūmenfelds (1882—1941) — Latvijas ārsts un šahists.
Jevgeņijs Ļevins

**Jevgeņijs Ļevins** (; dzimis ) ir Krievijas starptautiskais lielmeistars šahā (2010).

## Biogrāfija
2006. gadā Krievijas U-18 izlases sastāvā Ļevins uzvarēja Eiropas U-18 šaha komandu čempionātā. FIDE Ļevinam 2007. gadā piešķīra starptautiskā meistara (IM) nosaukumu. Mihaila Čigorina šaha kluba sastāvā viņš četras reizes piedalījies Krievijas šaha komandu čempionātos. No 2009. gada līdz 2010. gadam trīs reizes izpildījis starptautiskā lielmeistara (GM) normu.

Ļevins piedalījies 2009. gada Latvijas šaha čempionātā atpūtas bāzē "Mežezers" Pļaviņu novadā, kur ieņēmis 9. vietu.

## Atsauces

## Ārējās saites
Pāsikivi senāts

**Pāsikivi senāts** bija otrā neatkarīgās Somijas valdība. Senāts Juho Kusti Pāsikivi vadībā tika izveidots 1918. gada 27. maijā, pēc Pilsoņu kara beigām. Tas darbojās līdz 1918. gada 27. novembrim.

Iepriekšējais Senāts darbojās līdz 27. maijam, kad Pērs Ēvinds Svīnhūvuds nolika Senāta priekšsēdētāja pilnvaras, jo 18. maijā viņš bija ievēlēts par Somijas reģentu. Lielākā daļa Svīnhūvuda senāta locekļu turpināja darboties Pāsikivi senātā.

Senātā ietilpstošie Jauno somu partijas senatori ļoti aktīvi atbalstīja Somijas Karalistes izveidošanu, izvirzot Vācijas princi Frīdrihu Karlu fon Hessenu par karali.
29. jūnijā atkāpās divi veco somu partijas un viens Zviedru tautas partijas biedrs.
17. augustā atkāpās abi Zemes apvienības pārstāvji, protestējot pret senāta aktivitātēm karaļa ievēlēšanā.

1918. gada novembrī, pēc Vācijas sakāves Pirmajā pasaules karā, parlaments pieņēma republikas valsts pārvaldes formu. Somijas Senāts tika izformēts, tā vietā izveidojot Valsts Padomi (ministru kabinetu).

Senāta sastāvs:
1961. gada jūlija likumi

**1961. gada jūlija likumi** ir virkne likumu, kas stājās spēkā pēc tam, kad Apvienotās Arābu Republikas prezidents Gamāls Abdels Nāsers 1961. gada jūlijā paziņoja par Otrās revolūcijas, vai Sociālās revolūcijas sākumu (pirmā, politiskā revolūcija bija 1952. gada jūlija apvērsums).

No 9. līdz 27. jūlijam tika izdoti vairāk likumi, kuru ietvaros Ēģiptē un Sīrijā veica uzņēmumu nacionalizāciju, zemes reformu un palielināja darbinieku ietekmi uzņēmumos. Ap 400 uzņēmumu tika pilnībā vai daļēji nacionalizēti, to īpašnieki tika kompensēti ar valsts parādzīmēm. Jūlija likumi bija sākums radikālām izmaiņām Ēģiptes un Sīrijas ekonomikā.

Nāsera jūlija likumiem bija divi politiskie mērķi: 1) revolucionārā režīma aizsargāšana no feodālisma, monopoliem un kapitālisma, atņemot tiem kapitālu un zemes īpašumus, 2) šķiru atšķirību izlīdzināšana valstī, kurā 5% turīgo kontrolēja pārējos 95% iedzīvotāju. 

Kā pirmo nacionalizēja kokvilnas nozari, visus importa un eksporta uzņēmumus pakļāva valdības kontrolei. 23. jūlijā Nāsers paziņoja par banku, apdrošināšanas kompāniju, smagās un vieglās industrijas uzņēmumu, transporta, kuģniecības un elektrības uzņēmumu nacionalizāciju. Zemes īpašumi, kuru maksimālais lielums 1952. gadā bija noteikts uz 200 fedaniem, tika samazināti līdz 100 fedaniem. Zemniekiem vairāk nebija jāmaksā procenti par saņemtajiem valsts bankas aizdevumiem. Privātajiem ienākumiem virs 10 000 mārciņām uzlika 90% nodokli. Tika noteikti algu griesti (5000 Eģiptes mārciņas) un īpašuma daļu lielums (10 000 Ēģiptes mārciņas). 

Uzņēmumu darbiniekiem deva tiesības ievēlēt divus pārstāvjus uzņēmumu valdēs, kurās nevarēja būt vairāk par septiņiem locekļiem. Saglabājoties sešu darba dienu nedēļai, darba diena tika saīsināta līdz septiņām stundām, saglabājot algu par astoņām stundām. Ražošanas uzņēmumu darbiniekiem pienācās 25% no uzņēmuma tīrās peļņas – 10% naudā un 15% dažādos sociālajos labumos. Šāds valsts sektora straujais pieaugums neizbēgami noveda pie neelastīgas birokratizācijas un neefektīvas pārvaldes. 

Sociālistisko reformu mērogs un ieviešanas pēkšņums palielināja tradicionālo Sīrijas biznesa, politisko un militāro aprindu neapmierinātību ar Nāsera varu un bija viens no iemesliem, kas noveda pie 1961. gada 28. septembra apvērsuma Sīrijā un AAR sabrukuma.

## Atsauces
Chrysolina kuesteri

***Chrysolina kuesteri*** ir lapgraužu dzimtas suga, kurā izšķir 2 pasugas. Nominatīvā pasuga (*C. kuesteri kuesteri*) ir izplatīta Eiropā, tai skaitā Latvijā; *C. kuesteri friderici* pasuga ir sastopama Pireneju pussalā. Dzīvo līdzenumos, klintainās vidēs un pilsētās. Barojas ar dažādiem lūpziežu pārstāvjiem. Pieaugušo vaboļu (imago) ķermeņa garums ir 7 — 9 mm. Ķermenis ir melns, no augšdaļas ar zilu nokrāsu. Pronotums ar maziņiem punktiņiem. Segspārni ar daudziem un rupjiem punktiņiem. Segspārnu malas ar sarkanu apmali.

## Atsauces

## Ārējās saites
* *[http://www.gbif.org/species/4459993 Chrysolina kuesteri (Hellies., 1912)] *. GBIF.org
* *[https://web.archive.org/web/20111113094256/http://www.biol.uni.wroc.pl/cassidae/European%20Chrysomelidae/chrysolina%20kuesteri.htm Chrysolina kuesteri (Helliesen, 1912)]*. Wydział Nauk Biologicznych
Chrysolina limbata

***Chrysolina limbata*** ir lapgraužu dzimtas suga, kurā izšķir 4 pasugas. Nominatīvā pasuga (*C. limbata limbata*) ir izplatīta Eiropā (tai skaitā arī Latvijā), Kaukāzā un Sibīrijā; *C. limbata discipennis* — Dienvidaustrumeiropā, Kazahstānā, Dienvidsibīrijā, Jakūtijā un Mongolijā; *C. limbata findeli* — Alpos; *C. limbata luigionii* — Itālijā. Pieaugušas vaboles (imago) ķermeņa garums ir 6 — 10 mm. Ķermenis ir melns ar zilu vai bronzas krāsas nokrāsu un ar rudo vai sarkanu segspārnu apmalu. Ūsu pamatne ir ruda. Segspārni ir ar sīkiem punktiem un gareniskās punktu rindās ir lielāki punkti. Barojas šī suga ar ceļteku (ceļtekas), kurvjziežu (vībotnes), rožu un lūpziežu dzimtu pārstāvjiem.

## Atsauces

## Ārējās saites
* *[http://www.gbif.org/species/4460074 Chrysolina limbata (F., 1775)] *. GBIF.org
* *[https://web.archive.org/web/20111113095534/http://www.biol.uni.wroc.pl/cassidae/European%20Chrysomelidae/chrysolina%20limbata.htm (Fabricius, 1775)]*. Wydział Nauk Biologicznych
Dainis Liepiņš (riteņbraucējs)

**Dainis Liepiņš** (—) bija latviešu treka riteņbraucējs, pārstāvējis PSRS izlasi. Četrkārtējs pasaules junioru  čempions komandu iedzīšanas un individuālajā iedzīšanas brauciena (1979 Buenosairesa, 1980 Mehiko), Pasaules pieaugušo čempionātā izcīnījis sudraba (1981 Brno) un bronzas medaļu (1983 Cīrihe).

Riteņbraukšanas treniņus uzsācis 12 gadu vecumā pie Arvīda Bogdanova. Ātri tika gūti panākumi, un Liepiņu iekļāva PSRS junioru izlasē.

Startēja arī šosejas riteņbraukšanas sacensībās.

Pēc karjeras beigām cīnījās ar alkoholismu, krimināli sodīts par armijas ieroču un citu preču nelegālu pārdošanu. Liepiņu apžēloja Valsts prezidents Guntis Ulmanis.

## Atsauces

## Ārējās saites
Rita Levi-Montalčīni

**Rita Levi-Montalčīni** (; dzimusi , mirusi ) bija itāļu neirobioloģe.

Studēja medicīnu Turīnas Universitātē. Pēc kara strādāja Vašingtona Universitātē Misūri, ASV. 1962. gadā Romā dibināja Šūnu bioloģijas institūtu. Kopā ar amerikāni Stenliju Koenu 1986. gadā saņēma Nobela prēmiju fizioloģijā vai medicīnā par nervu augšanas faktora atklāšanu. Levi-Montalčīni bija vecākā dzīvā Nobela prēmijas saņēmēja, kā arī pirmā, kas sasniegusi 100 gadu vecumu.

2001. gadā Itālijas premjerministrs Karlo Adzeljo Čampi iecēla Levi-Montalčīni par mūža senatori par viņas ieguldījumu zinātnē.

## Atsauces

## Ārējās saites
Nepiedots

**"Nepiedots"** () ir 1992. gada ASV vesterna filma, kuras režisors un galvenās lomas attēlotājs ir Klints Īstvuds.

Filma ir par novecojošo Viljamu Maniju — slepkavu, kas pieņem vienu darba piedāvājumu vairākus gadus pēc tam, kā sācis pievērsties darbam fermā. Galvenās lomas tajā attēlo Īstvuds, Džīns Hekmens, Morgans Frīmens, Ričards Heriss.

Filmu nominēja Amerikas Kinoakadēmijas balvai deviņās nominācijās, tā saņēma balvu četrās nominācijās: kā labākā filma, labākais režisors, labākais otrā plāna aktieris un labākā montāža. Trešais vesterns, kas saņēmis Kinoakadēmijas balvu kā gada labākā filma. 2004. gadā filmu iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīgu filmu".

## Atsauces

## Ārējās saites
Chrysolina marginata

***Chrysolina marginata*** ir lapgraužu dzimtas suga, kurā izšķir 16 pasugas.

## Izplatīšanās
*Chrysolina marginata* *[[sensu lato]]* (visas pasugas kopā) ir izplatīta Eiropā, Ziemeļāfrikā, Kaukāzā, Anatolijā, Tuvajos Austrumos, Sibīrijā, Mongolijā, Krievijas Tālajos Austrumos un Aļaskā. Nominatīvā pasuga (*Ch. marginata marginata*) ir izplatīta Eiropā (arī Latvijā), Sibīrijā, Tālajos Austrumos un Aļaskā; *Ch. marginata bodemeyeri* ir sastopama Irākā, Irānā, Sīrijā un Centrālāzijā; *Ch. marginata borealis* — ziemeļu Urāla kalnos, Jamālā un Taimirā; *Ch. marginata circumducta* — Centrālāzijā, Kazahstānā un Mongolijā; *Ch. marginata dierythra* — Sicīlijā; *Ch. marginata glacialis* — Rietumalpos; *Ch. marginata iniussa* — Katalonijā (Itālijā); *Ch. marginata luteocincta* — Ziemeļāfrikā; *Ch. marginata marginicollis* — Beļģijā; *Ch. marginata portai* — Ziemeļitālijā; *Ch. marginata purini* — Rietumkaukāzā; *Ch. marginata roubali* — Ziemeļkaukāzā; *Ch. marginata sanguineocincta* — Irānā, Irākā, Sīrijā un Ēģiptē; *Ch. marginata sculpticollis* — Pirenejos; *Ch. marginata trebinjensis* — Hercegovinā; *Ch. marginata unificans* — Austrumturcijā un Dienvidkaukāzā.

## Pieaugušo īpatņu apraksts
Pieaugušo vaboļu (imago) ķermeņa garums ir 5 — 7 mm. Ķermenis ir melns ar vāju bronzas nokrāsu, bieži ar zaļu un reti ar brūnu vai pilnīgi melnu krāsu, ar metālisku spīdumu. Uz pronotuma pamatnes pa vidu ir īsas laterālās šķautnes; pronotuma vidus ar punktiem. Ķermenis ir ar rudo apmalu.

## Ekoloģija
Vaboles ir aktīvas nakts laikā. Tas uzsāk baroties ar parastās pīpenes putekšņiem, bet pēc tām pārvietojas uz *[[Tanacetum millefolium]]*, kur naktī barojas uz lapām, bet dienas barojas uz auga pamatnes. Taču vaboles baroja arī ar citiem agiem no kurvjziežu (vībotnes, krizantēmas, suņkumelītes, tīruma kumelīte, parastais pelašķis, dzelzenes) un āžloku (*[[Triglochin maritima]]*) dzimtām. Kāpuri barojas uz parasta pelašķa.

## Atsauces

## Ārējās saites
* *[http://www.gbif.org/species/1047384 Chrysolina marginata (Linnaeus, 1758)] *. GBIF.org
* *[https://web.archive.org/web/20111113094955/http://www.biol.uni.wroc.pl/cassidae/European%20Chrysomelidae/chrysolina%20marginata.htm Chrysolina marginata (Linnaeus, 1767)]*. Wydział Nauk Biologicznych
Aleksejs Sokoļskis

**Aleksejs Sokoļskis** (; , Penzas apgabals — , Minska) bija PSRS šahists.

## Biogrāfija
1935. gadā izcīnījis sudraba medaļu Krievijas PFSR šaha čempionātā. 1938. gadā kļuvis par PSRS sporta meistaru šahā. 1944. gadā Kijivā kopā ar Salo Floru dalījis pirmo vietu sporta biedrības "Bolshevik" šaha čempionātā. Pēc Otrā pasaules kara dzīvojis Ukrainā, kur divus gadus pēc kārtas uzvarējis republikas šaha čempionātos (1947, 1948). Četras reizes spēlējis PSRS šaha čempionātu finālos (1944, 1949, 1950, 1954) un 1944. gadā sasniedzis savu labāko rezultātu - dalītu 8.-10. vietu. Sešas reizes piedalījies PSRS komandu šaha čempionātos (1948-1951, 1955-1960) un 1951. gadā izcīnījis bronzas medaļu Ukrainas izlases sastāvā. 1955. gadā pārcēlies uz dzīvi Minskā un piedalījies Baltkrievijas šaha turnīros. 1958. gadā bijis otrais Baltkrievijas šaha čempionātā.

No 1945. gada bijis lielmeistara Isāka Boļeslavska treneris un sekundants. No 1950. gada līdz 1952. gadam bijis PSRS šaha izlases treneris, sekmējis komandas uzvaru 1952. gada Pasaules šaha olimpiādē Helsinkos. No 1955. gada līdz 1969. gadam bijis Vissavienības sporta biedrības "Spartak" Baltkrievijas padomes treneris. 1965. gadā apbalvots ar nosaukumu "PSRS nopelniem bagātais treneris".

Devis nozīmīgu ieguldījumu daudzu šaha atklātņu teorijā. Viņa vārdā ir nosaukta Sokoļska atklātne: 1. b4, kurai 1963. gadā Sokoļskis veltījis speciālu pētījumu.

No 1970. gada līdz 1989. gadam Minskā notika Alekseja Sokoļska piemiņai veltīti piemiņas turnīri. 1978. gada piemiņas turnīrā uzvarēja nākamais Pasaules čempions šahā Garijs Kasparovs, kuram tā bija pirmā svarīgā turnīra uzvara viņa karjerā.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē olimpbase.org (PSRS komandu čempionāti)
Sokoļska atklātne

**Sokoļska atklātne** ir šaha atklātne, kas sākas ar gājienu: **1. b2-b4**.

To klasificē pie flanga atklātnēm ar Šaha atklātņu enciklopēdijas kodu A00.

## Vēsture
Sokoļska atklātne pirmoreiz spēlēta divu angļu šahistu savstarpējā partijā 1868. gadā. Gadsimta beigās to lietojis arī krievu šahists N. Bugajevs, pēc tam K. Šlehters un S. Tartakovers. Pēdējais mēģināja to teorētiski pamatot un deva atklātnei jocīgu nosaukumu — "orangutana" atklātne. Vispusīgu atklātnes pētījumu veicis baltkrievu lielmeistars Aleksejs Sokoļskis,  sarakstot un 1963. gadā krievu valodā izdodot grāmatu "Atklātne 1. b2-b4". Mūsdienu vadošo šahistu praksē atklātne reti sastopama.

## Stratēģiskā ideja
Baltie tiecas pēc sarežģītas vidusspēles, plānojot pie gadījuma aktīvu darbību dāmas spārnā. Melnie, izvēloties attīstības plānu ar 1. ... e5, neizjūt nekādas grūtības. 

## Galvenie varianti
* 1. ... e7-e5
* 1. ... d7-d5
* 1. ... Zg8-f6
* 1. ... e7-e6
* 1. ... a7-a5

## Literatūra
*   
*  

## Atsauces

## Ārējās saites
* 
* 1. b4 variations and games by Marek Trokenheim (Marek's 1.b4 Encyclopaedia)
Chirostylidae

***Chirostylidae*** ir desmitkājvēžu dzimta, kurā ietilpst ap 200 sugu no sešām ģintīm. Visvairāk sugas pārstāv *Uroptychus* dzimti (ap 125 sugām). Šie vēži parasti dzīvo kontinentālajā nogāzē vai abisālā dziļumā, bieži dzīvo starp tādiem koraļļiem kā *[[Antipatharia]]* un *[[Alcyonacea]]*.

## Atsauces

## Ārējās saites
* *[http://www.marinespecies.org/aphia.php?p=taxdetails&id=106732 Chirostylidae Ortmann, 1892]*. WoRMS: World Register of Marine Species
Dainis Liepiņš

**Dainis Liepiņš** var būt:
* Dainis Liepiņš (riteņbraucējs) — latviešu treka riteņbraucējs;
* Dainis Liepiņš (uzņēmējs) — latviešu uzņēmējs un politiķis.
Motaļa

**Motaļa** (, , , ) ir agropilsētiņa Baltkrievijā, Brestas apgabala Ivanovas rajonā. Kādreiz tā bijusi sādža, pēc tam pilsētciemats. Tā ir Motaļas ciema administratīvais centrs.

## Vēsture
Motaļas apkaime bija apdzīvota jau akmens laikmetā. Sākotnēji vietā, kur tagad ir Motaļa, atradās Prohovas sādža, kuru nodedzināja mongoļu-tatāru ordas. Pirmoreiz rakstu avotos Motaļa pieminēta 1422. gadā Lietuvas metrikā. Līdz 16. gadsimta sākumam Motaļa ietilpa Pinskas kņazistē.

## Iedzīvotāji
2014. gadā Motaļā dzīvoja 3772 iedzīvotāji.

## Kultūra
Pilsētā ir šādas kultūras iestādes: kultūras nams, klubs, kinoteātris (tagad slēgts) un divas bibliotēkas.

Motaļas Tautas mākslas muzejs atvērts 1995. gada augustā. Muzeja fondos ir 27 506 eksponātu, tajā ir 8 ekspozīciju zāles — izstāžu, vēstures, amatniecības, aušanas, apģērbu, parašu un tautas tradīciju zāle. Muzeja teritorijā atrodas vējdzirnavas, kurās iekārtots maizes muzejs.

Kopš 2012. gada sakaru nodaļas ēkā darbojas muzeja arheoloģijas filiāle "Mūsu saknes" (*Нашы каранi*). Muzeja zinātniskās koncepcijas autors — pazīstamā Baltkrievijas arheoloģe Jeļena Kalečica (Елена Калечиц), kura veltījusi šī reģiona pētījumiem vairāk nekā 25 gadus.

Motaļas 1. vidusskolas teritorijā atrodas Lielā Tēvijas kara muzejs.

Motaļā ik gadus notiek festivāls "Motaļas delikateses" (*Мотольские прысмаки*).

## Arhitektūra un ievērojamas vietas
* Spaso — Preobraženskas baznīca (1888)
* Borisa un Gļeba kapela (1986)
* Izraēlas pirmā prezidenta Haima Veicmana māja
* Ebreju kapi, atjaunoti 2004. gadā
* Piemineklis sādžas iedzīvotājiem, kas gājuši bojā Lielā Tēvijas kara laikā
* Nezināmā karavīra piemineklis (kapsētā)
* Arheoloģiskie pieminekļi no bronzas un akmens laikmeta

## Ārējās saites
* Полвека истории белорусской деревни задокументировал фотограф из Мотоля  на сайте TUT.BY
1958. gada Eirovīzijas dziesmu konkurss

**1958. gada Eirovīzijas konkurss** bija trešais Eirovīzijas dziesmu konkurss, kas notika 1958. gada 12. martā Hilversumā, Nīderlandē. Ar šo gadu spēkā stājās jaunais konkursa noteikums — valsts, kura uzvar Eirovīzijas dziesmu konkursā, saņem tiesības nākamajā gadā rīkot šo konkursu savā valstī. Šajā konkursā startēja 10 valstis. Lielbritānija šā gada konkursā nestartēja. Vienīgā valsts, kura šajā konkursā debitēja, bija Zviedrija. Konkursā uzvarēja Francija, kuru pārstāvēja dziedātājs Andrē Klavo ar dziesmu *[[Dors mon amour]]*. Tāpat kā 1956. gada konkursā, netika izpildīta neviena dziesma angļu valodā. Jau trešo reizi šajā konkursā startēja 1956. gada Eirovīzijas uzvarētāja Līza Asija, kura ieguva 2. vietu, taču iepriekšējā gada konkursa uzvarētāja Korija Brokena, kura arī piedalījās konkursā trešo reizi, ieņēma pašu pēdējo vietu.
Trešo vietu ieņēma Itālijas pārstāvis Domeniko Modunjo, kas izpildīja pazīstamo dziesmu *Nel blu dipinto di blu*. Viņš bija spiests izpildīt savu dziesmu divas reizes, jo vairākās valstīs radās problēmas ar translāciju.

## Dalībnieki, kuri atgriežas

## Balsojums